rejauldu/bengali-wikipedia huggingface dataset:
এখানে বাংলাদেশ জাতীয় অনূর্ধ্ব-২৩ ক্রিকেট দলের হয়ে প্রথম-শ্রেণী, লিস্ট এ এবং টি-টোয়েন্টি ক্রিকেটে খেলা ক্রিকেটারদের বর্ণানুক্রমিকভাবে একটি সম্পূর্ণ তালিকা উপস্থাপন করা হচ্ছে।   আ    আব্দুর রাজ্জাক  আবু জায়েদ  আরাফাত সানি  আরিফুল হক  আসিফ আহমেদ   দ    ধীমান ঘোষ   ফ    ফয়সাল হোসেন   গ    গাজী আলমগীর   ই    ইমরান আহমেদ   ক    কামরুল ইসলাম রাব্বি   ল    লিটন দাস   ম    মাহমুদুল হাসান  মিজানুর রহমান  মোহাম্মদ মিঠুন  মাইশুকুর রহমান   ন    নাঈম ইসলাম  নাসিরউদ্দিন ফারুক  নাজিমুদ্দিন  মোহাম্মদ নাজমুল ইসলাম  নূর হোসেন  নুরুল হাসান   র    রনি তালুকদার  রুম্মান আহমেদ   স    সাব্বির রহমান  শাহরিয়ার নাফীস  সৌম্য সরকার  সৈয়দ রাসেল   হ    তাইজুল ইসলাম   তথ্যসূত্র   বিষয়শ্রেণী:বাংলাদেশী ক্রিকেটারদের তালিকা
হারাগাছ সরকারি কলেজ রংপুর বিভাগের রংপুর জেলার কাউনিয়া উপজেলার হারাগাছ ইউনিয়নের একটি সরকারি মহাবিদ্যালয় ।  ইতিহাস ১৯৭৩ সালের ১ জানুয়ারী স্থানীয় বিদ্যানুরাগী ব্যক্তিগণ প্রতিষ্ঠা করেন। প্রথমে উচ্চ মাধ্যমিক কলেজ হিসাবে যাত্রা শুরু হয়। পরে ডিগ্রী পাস কোর্স এবং অনার্স কোর্স চালু হয়। ২০১৬ সালে কলেজটি সরকারি হয়।  কলেজের মোট জমি ৪.৩৯ একর। অবকাঠামো ভবনের বিবরণ  প্রশাসনিক ভবন-১টি।  একাডেমিক ভবন-২টি।   মসজিদ ১টি অন্যান্য  বিজ্ঞানাগার-১টি  কম্পিউটার ল্যাব-১টি	  পাঠাগার- ১টি  শিক্ষক কন্ফারেন্স রুম ১টি।  ছাত্রাবাস-১টি উপলব্ধ কোর্স  উচ্চ মাধ্যমিক  ব্যবসায় শিক্ষা  মানবিক  বিজ্ঞান  স্নাতক (পাস)  বিএ (পাস)  বিএসএস (পাস)  বি.এসসি. (পাস)  বিবিএস (পাস)  স্নাতক (সম্মান)  বাংলা  ইতিহাস  ইসলামিক ইতিহাস ও সংস্কৃতি  দর্শন  রাষ্ট্রবিজ্ঞান  অর্থনীতি  হিসাববিজ্ঞান  ব্যবস্থাপনা তথ্যসূত্র  বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার মহাবিদ্যালয় বিষয়শ্রেণী:রংপুর জেলার শিক্ষাপ্রতিষ্ঠান
আবদুল হামিদ খান (জন্ম: ১৯৩৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  আবদুল হামিদ খানের জন্ম  বরিশাল জেলার  বাকেরগঞ্জ উপজেলার কবাই ইউনিয়নের দক্ষিণ কবাই গ্রামে। তার বাবার নাম আরেফিন খান এবং মায়ের নাম আজিতুন নেছা। তার স্ত্রীর নাম মনোয়ারা বেগম। তাদের তিন মেয়ে, দুই ছেলে।    কর্মজীবন  ইপিআরে চাকুরি করতেন আবদুল হামিদ খান। ১৯৭১ সালে কর্মরত ছিলেন দিনাজপুর সেক্টরের ১০ নম্বর উইংয়ের অধীন চিলমারিতে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ৬ নম্বর সেক্টরের পাটগ্রাম ও মোগলহাট সাব-সেক্টরে। মোগলহাট এলাকায় তিনি কয়েকবার অ্যামবুশ ও আকস্মিক আক্রমণেও অংশ নেন। এতে পাকিস্তান সেনাবাহিনীর অনেক ক্ষয়ক্ষতি হয়। একবার পাটেশ্বরীতে পাকিস্তান সেনাবাহিনীর অবস্থানে কয়েকজন সহযোদ্ধাকে নিয়ে আকস্মিক আক্রমণ করে তিনজন পাকিস্তানি সেনাকে জীবন্ত বন্দী করে সীমান্তের ওপারে নিয়ে যান আবদুল হামিদ খান।   মুক্তিযুদ্ধে ভূমিকা  ১৯৭১ সালের সেপ্টেম্বর মাসের শেষের দিকে লালমনিরহাট জেলার হাতীবান্ধায় থানা সদরে থাকা পাকিস্তান সেনাবাহিনীর ক্যাম্পে আক্রমণ করেন মুক্তিযোদ্ধারা। হাতীবান্ধা কলেজ, সিও অফিস ও চিন্তাপাড় বরাবর বাংকারে ছিল পাকিস্তানি সেনাদের অবস্থান। প্রতিরক্ষায় ছিল দুই কোম্পানি পাকিস্তানি সেনা, দুই কোম্পানি ইস্ট পাকিস্তান সিভিল আমর্ড ফোর্স এবং বিপুলসংখ্যক রাজাকার। তাদের কাভারিংয়ে ছিল একটি আর্টিলারি ব্যাটারি। ২৭ সেপ্টেম্বর মুক্তিযোদ্ধারা একযোগে পাকিস্তানি অবস্থানে আক্রমণ চালান। তখন পাকিস্তানি সেনারাও পাল্টা আক্রমণ চালায়। সারা দিন যুদ্ধের পর মুক্তিযোদ্ধারা পাকিস্তানি সেনাদের বিভ্রান্ত করার জন্য বিকেলে গোলাগুলি বন্ধ করে দেন। সন্ধ্যার পর মুক্তিযোদ্ধারা আবার আকস্মিক আক্রমণ শুরু করেন। এতে পাকিস্তানি সেনা, ইপিসিএএফ ও রাজাকাররা দিশেহারা হয়ে পড়ে। সাতটার পর থেকে যুদ্ধের গতি মুক্তিযোদ্ধাদের নিয়ন্ত্রণে আসতে থাকে। এ সময় মুক্তিযোদ্ধারা পাকিস্তান সেনাবাহিনীর অবস্থানের একদম কাছে চলে যান। তখন পাকিস্তানি আর্টিলারি ব্যাটারি মুক্তিযোদ্ধাদের অগ্রগামী দলের ওপর ব্যাপক গোলাবর্ষণ শুরু করে। ভোররাতে মুক্তিযোদ্ধাদের কয়েকটি দল একযোগে আক্রমণ শুরু করল পাকিস্তান সেনাবাহিনীর অবস্থানে। একটি দলে ছিলেন আবদুল হামিদ খান। পাকিস্তানি সেনারাও পাল্টা আক্রমণ চালাতে থাকল। যুদ্ধ চলে সারাদিন। বিকেলে মুক্তিযোদ্ধারা গুলি ছোড়া বন্ধ রাখলেন। কিছুক্ষণ পর পাকিস্তানিদের দিক থেকেও গুলি বন্ধ হয়ে গেল। সন্ধ্যার পর অন্ধকারে মুক্তিযোদ্ধারা নিঃশব্দে আরও এগিয়ে আবার আকস্মিক আক্রমণ চালালেন। আবদুল হামিদ খানসহ বেশির ভাগ মুক্তিযোদ্ধা সাহসের সঙ্গে যুদ্ধ করতে থাকলেন। তিন দিন একটানা যুদ্ধের পর পাকিস্তানি সেনারা পালিয়ে গেল। আবদুল হামিদ খান এ সময় সাহসী ভূমিকা পালন করেন। ব্যাপক গোলাবর্ষণে মুক্তিযোদ্ধারা ছত্রভঙ্গ হয়ে যাওয়ার উপক্রম হন। তখন তিনি সাহসের সঙ্গে তার দলের সহযোদ্ধাদের ছত্রভঙ্গ হয়ে যাওয়ার হাত থেকে রক্ষা করেন। তিন দিন যুদ্ধের পর হাতীবান্ধা মুক্ত হয়। হাতীবান্ধার যুদ্ধ ছিল ভয়াবহ ও রক্তক্ষয়ী। এ যুদ্ধে মুক্তিবাহিনীর প্রায় ৩৫ থেকে ৩৬ জন শহীদ ও অনেকে আহত হন।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাকেরগঞ্জ উপজেলার ব্যক্তি বিষয়শ্রেণী:বরিশাল জেলার সামরিক ব্যক্তি
গ্লোবাল ওপেন অ্যাক্সেস ফোরাম (জিওএএল) ২০১২ সালের জানুয়ারি পর্যন্ত আমেরিকান সায়েন্টিস্ট ওপেন অ্যাক্সেস ফোরাম হিসাবে পরিচিত; উন্মুক্ত প্রবেশাধিকার ভিত্তিক দীর্ঘতম স্থায়ী অনলাইন আলোচনার ফোরাম (সমকক্ষ পর্যালোচিত গবেষণায় বিনামূল্যে অনলাইন প্রবেশাধিকার)। ওপেন অ্যাক্সেস (ওএ) বা উন্মুক্ত প্রবেশাধিকার শব্দটি তৈরি হওয়ার পূর্বে, এটি আমেরিকান সায়েন্টিস্ট কর্তৃক তৈরি হয়েছিল, যা ১৯৮৯ সালের সেপ্টেম্বরে সিগমা শি কর্তৃক প্রকাশিত। এটি মূলত "সেপ্টেম্বরে-নাইনএইট-ফোরাম" নামে পরিচিত ছিল।  ইতিহাস আমেরিকান সায়েন্টিস্টে প্রকাশিত একটি নিবন্ধেWalker, T.J. (1998) Free Internet Access to Traditional Journals. American Scientist 86(5) 463-71 ফ্লোরিডা বিশ্ববিদ্যালয়ের টমাস জে ওয়াকার প্রস্তাব করেছিলেন যে, জার্নাল বা সাময়িকীগুলি লেখকদের পুনরায় ছাপার অধিকার প্রদানের পাশাপাশি সেগুলির বিনামূল্যে অনলাইন প্রবেশাধিকার দেওয়া উচিত। স্টিভান হারনাড, যিনি ১৯৯৪ সালে বিভ্রান্তিকর প্রস্তাব করেছিলেন যে, সমস্ত গবেষককে তাদের সমকক্ষ-পর্যালোচিত (পিয়ার-রিভিউ) গবেষণাসমূহ স্ব-সংরক্ষণকরণ করা উচিত। এরমাধ্যমে ফোরামটিকে সহনীয় বা মধ্যপন্থি ভূমিকা নেওয়ার জন্য আমন্ত্রণ করা হয়েছিল, যা কয়েক মাসের বেশি সময় স্থায়ী হবে বলে আশা করা যায়নি। যদিও বছরের পর বছর ধরে এর আকার এবং প্রভাবের বিকাশ অব্যাহত রয়েছে। বর্তমানে এটি এমন একটি সাইট যেখানে উন্মুক্ত প্রবেশাধিকার বিষয়ক বেশিরভাগ বিষয়াদির প্রথম আলোচিত হয়, যার মধ্যে স্ব-সংরক্ষণকরণ, প্রাতিষ্ঠানিক সংগ্রহস্থল, উদ্ধৃতির প্রভাব, গবেষণা কর্মক্ষমতা সূচক, প্রকাশনা সংস্কার, কপিরাইট সংস্কার, উন্মুক্ত প্রবেশাধিকার সাময়িকী এবং উন্মুক্ত প্রবেশাধিকার আজ্ঞা অন্তর্ভুক্ত রয়েছে।  তথ্যসূত্র  বহিঃসংযোগ  আমেরিকান সায়েন্টিস্ট ওপেন অ্যাক্সেস ফোরামের অফিসিয়াল সাইট   গ্লোবাল ওপেন অ্যাক্সেস তালিকার অফিসিয়াল সাইট  বিষয়শ্রেণী:১৯৯৮-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের সংরক্ষণাগার বিষয়শ্রেণী:উন্মুক্ত প্রবেশাধিকার প্রকল্প বিষয়শ্রেণী:প্রকাশনা সংস্থা বিষয়শ্রেণী:গবেষণা বিষয়শ্রেণী:যোগাযোগ
ক্রিস্টি ব্রিংকলি () (জন্ম: ২ ফেব্রুয়ারি, ১৯৫৪) একজন মার্কিন মডেল। তিনি মূলত পরিচিত স্পোর্টস ইলাস্ট্রেটেড সুইমস্যুট ইস্যু-এর হয়ে ১৯৭০ ও ১৯৮০-এর দশকে মডেলিং করার জন্য। এছাড়াও কাভারগার্ল-এর হয়ে অনেক দিনের মডেলিং করা ও সঙ্গীতশিল্পী বিলি জোয়েলের প্রাক্তন স্ত্রী হিসেবেও তিনি পরিচিত।  মডেলিংয়ের পাশাপাশি ব্রিংকলি একজন অভিনেত্রী, ইলাস্ট্রেটর, আলোকচিত্রী, লেখক, ও অ্যাক্টিভিস্ট হিসেবেও কাজ করেছেন। তিনি প্রাকৃতিক পরিবেশ, মানুষ ও প্রাণীরক্ষা আন্দোলনের সাথে বিশেষভাবে যুক্ত।   প্রাথমিক জীবন  ক্রিস্টি ব্রিংকলির জন্ম যুক্তরাষ্ট্রের মিশিগানের মনেরো শহরে। তার মায়ের নাম মার্জোরি হাডসন ও বাবার নাম হার্বার্ট হাডসন। মা-বাবার মধ্যে বিচ্ছেদের পর ব্রিংকলির মা ক্যালিফোর্নিয়া চলে যান, এবং সেখানে তিনি বিয়ে করেন টেলিভিশন অভিনেতা ডন ব্রিংকলিকে। ক্রিস্টি তার সৎ বাবার নামের শেষাংশই তার সাথে ব্যবহার করেন। ব্রিংকলি পড়াশোনা করেছেন ক্যালিফোর্নিয়ার প্যালিসেডে অবস্থিত প্যালিসেড হাই স্কুলে। সেখান থেকে ১৯৭২ সালে তিনি তার স্নাতক সম্পন্ন করেন। এই সময়গুলোতে তার পরিবার লস অ্যাঞ্জেলসের ব্রেন্টউডে। ব্রিংকলি লিসি ফ্রসঁ দা ল অ্যাঞ্জেলসেও পড়াশোনা করেছেন এবং ১৯৭৩ সালে সেখান থেকেই তিনি শিল্পকলা বিষয়ে পড়াশোনার জন্য প্যারিসে চলে যান।   তথ্যসূত্র    বহিঃসংযোগ        Christie Brinkley at AskMen.com   Christie Brinkley - Biography on the subject own site  Rich And Famous  Bruce Newman article in Sports Illustrated, February 7, 1989.  This Year’s Model Interview by Amy Larocca to New York Magazine, August 2008  Christie Brinkley: American Beauty Interview by Judith Newman to Ladies Home Journal, June 2009  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশিগানের নারী মডেল বিষয়শ্রেণী:মার্কিন জনহিতৈষী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মিশিগানের অভিনেত্রী বিষয়শ্রেণী:নিউ ইয়র্ক (অঙ্গরাজ্যের) জনহিতৈষী বিষয়শ্রেণী:মার্কিন নারী মডেল  বিষয়শ্রেণী:নিউ ইয়র্কের অভিনেত্রী বিষয়শ্রেণী:ফ্রান্সে মার্কিন প্রবাসী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
যন্ত্র দিয়ে আখ গাছের লম্বা কাণ্ডের ভিতরের যে মিষ্টি রস পিষে বের করে সেটাকে আখের রস বলে। আখের রস দিয়ে গুড় ও চিনি তৈরি করা হয়।   গ্যালারী  থাম্ব|কাটা আখ থাম্ব|হস্তচালিত আখ মাড়াই যন্ত্র থাম্ব|যন্ত্রচালিত আখ মাড়াই যন্ত্র থাম্ব|আখ মাড়াই যন্ত্র থেকে রস সংগ্রহ থাম্ব|গ্লাস ভর্তি আখের রস   প্রস্তুত প্রক্রিয়া  প্রথমে জমি হতে আখ সংগ্রহ করা হয় | পরে আখের মাথার অংশ কেটে আখ পরিষ্কার করা হয়ে | এতে প্রথমে আখের গায়ের ময়লা পরিষ্কার করে পরিষ্কার পানিতে ধুয়ে নিতে হয় | এবার আখ মাড়াইকরণ যন্ত্র চালু করে আখ যন্ত্রের মাঝে দিতে হয় | এতে যন্ত্রের ৩টি রোলারের চাপে আখ পিষ্ট হয় এবং রস আলাদা হয়ে যায়, তখন এ রস সংগ্রহ করা হয় |   পরিবেশন প্রণালী  বাংলাদেশএ গরমের দিনে, রোজা , ইফতারএ , বা ক্লান্তি মেটাতে আখের রসের বিপুল জনপ্রিয়তা লক্ষ্য করা যায় । গ্লাসে রস ছেঁকে বরফ সহ অথবা শুধু রস পরিবেশিত হয় |   তথ্যসূত্র   বিষয়শ্রেণী:বাংলাদেশের খাদ্য বিষয়শ্রেণী:ইফতারি বিষয়শ্রেণী:সিরা বিষয়শ্রেণী:অ্যালকোহলমুক্ত পানীয় বিষয়শ্রেণী:বর্মী রন্ধনশৈলী বিষয়শ্রেণী:ভারতীয় পানীয় বিষয়শ্রেণী:রস
ছাতিয়ান ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন।   অবস্থান ও সীমানা  ৩২ বর্গ কি.মি.।   ইতিহাস    প্রশাসনিক এলাকা  গ্রাম সমূহ:-   ছাতিয়ান দক্ষিণ পাড়া, ইসলামপুর  ছাতিয়ান উত্তর পাড়া, মহনপুর, সারুটিয়া, দূর্গাপুর  ভারল, নিশ্চিন্তপুর  আটিগ্রাম (পুরাতন)  আটিগ্রাম (নতুন)  ধলসা, পয়ারী  কালিনাথপুর শোন্দহ, নফরকান্দি, ভাগাইপুর, ভুরারদাইড় বেশীনগর, নওদাকুর্শা, গঙ্গাতলা   আয়তন ও জনসংখ্যা  আয়তন - ২৩৩০ একর। নিবন্ধিত জনসংখ্যা - ৩৪,৩২৬ জন। ভোটার সংখ্যা আনুমানিক - ২২০০০ জন।   শিক্ষা  শিক্ষার হার : ৮২%  শিক্ষা প্রতিষ্ঠান   কলেজ ১টি  মাধ্যমিক বিদ্যালয় ৩টি  নিম্ন মাধ্যমিক বিদ্যালয় ২টি  আলিয়া মাদ্রাসা ২টি  সরকারী প্রাথমিক বিদ্যালয় ১৫টি  কেজি স্কুল ২টি  কওমী মাদ্রাসা ৫টি   দর্শনীয় স্থান  ছাতিয়ান কৈ মারার বিল, কবি দাদ আলীর মাজার (আটিগ্রাম)   উল্লেখযোগ্য ব্যক্তিত্ব    আব্দুল ওয়াহেদ – ধলসা গ্রামে জন্মগ্রহণ কারী সাবেক সাংসদ।  বিচারপতি আবু জাফর সিদ্দিকী - সুপ্রিম কোর্ট বিভাগ, হাইকোর্ট।  মোঃ আনোয়ার হোসেন - সচিব, বিজ্ঞান ও প্রযুক্তি মন্ত্রণালয়।  এ. কে. এম টিপু সুলতান - যুগ্ন সচিব, দূর্যোগ ও ত্রাণ মন্ত্রণালয়।  মোঃ লিটন আলী - ইউএনও, তেরখাদা।   জনপ্রতিনিধি  বর্তমান চেয়ারম্যান- মোঃ জসিম উদ্দিন বিশ্বাস +চেয়ারম্যানগণের তালিকাক্রমিক নংনামমেয়াদ০১বিল্লাল হোসেন বিশ্বাস২৫ জানুয়ারি ১৯৭১-২৮ জুন ১৯৭১০২আহাম্মদ হোসেন বিশ্বাস২৮ জুন ১৯৭১-৩০ অক্টোবর ১৯৭২০৩মাহাবুল হক১৯৭৩-১৯৭৪০৪আতাউল হক বকুল১৯৭৪-১৯৭৭০৫আহাম্মদ হোসেন বিঃ১৯৭৭-১৯৮৪০৬আতাউল হক বকুল১৯৮৪-১৯৮৮০৭আমির আলী বাগজা১৯৮৮-১৯৯০০৮আমিরুল ইসলাম১৯৯০-১৯৯২০৯ আনছার আলী১৯৯২-১৯৯৮১০আমিরুল ইসলাম১৯৯৮-১৯৯৮১১জামাল উদ্দিন১৯৯৮-২০০৩১২আনছার আলী২০০৩-২০১১১৩মোঃ জসীম উদিাদন বি:২০১১-২০১৬১৪মোঃ জসিম উদ্দিন বিশ্বাস২০১৬- বর্তমান   আরও দেখুন  @শোন্দহ গ্রামে ব্রিটিশ আমল থেকে শোন্দহ খাদ্য গুদাম ঘর, কৃষি অফিস, ভূমি অফিস,ইউনিয়ন পরিষদ অবস্থিত এবং বর্তমানে সেখানে কোন কার্যক্রম চালু নেই।তার পাশেই শোন্দহ পুলিশ ক্যাম্প গড়ে উঠেছে।   তথ্যসূত্র    বহিঃসংযোগ    ছাতিয়ান ইউনিয়ন - বাংলাদেশ জাতীয় তথ্য বাতায়ন  মিরপুর উপজেলা -বাংলাপিডিয়া  বিষয়শ্রেণী:মিরপুর উপজেলার ইউনিয়ন
local alternate = { 	["অল ইন্ডিয়া ইউনাইটেড ডেমোক্রেটিক ফ্রন্ট"] = "সর্বভারতীয় সংযুক্ত গণতান্ত্রিক মোর্চা", }  local full = { 	["অন্যান্য"] = {abbrev = "অন্যান্য", color = "white", shortname = "",}, 	["অল ইন্ডিয়া আন্না দ্রাবিড় মুন্নেত্রা কড়গম"] = {abbrev = "এআইএডিএমকে", color = "#009900", shortname = "",}, 	["অল ইন্ডিয়া ইউনাইটেড ডেমোক্রেটিক ফ্রন্ট"] = {abbrev = "এআইইউডিএফ", color = "green", shortname = "",}, 	["অল ইন্ডিয়া এন. আর. কংগ্রেস"] = {abbrev = "এআইএনআরসি", color = "#FFC000", shortname = "",}, 	["অসম ইউনাইটেড ডেমোক্রেটিক ফ্রন্ট"] = {abbrev = "এইউডিএফ", color = "green", shortname = "",}, 	["অসম গণ পরিষদ"] = {abbrev = "এজিপি", color = "#99CCFF", shortname = "",}, 	["অসম জাতীয় পরিষদ"] = {abbrev = "এজেপি", color = "#0048BA", shortname = "",}, 	["অস্ট্রেলিয়ার লিবারেল পার্টি"] = {abbrev = "এলপি", color = "#080CAB", shortname = "লিবারেল",} }  return { 	full = full, 	alternate = alternate, }
১৯৫০ সালের ২৩ মার্চ বিশ্ব আবহাওয়া সংস্থা প্রতিষ্ঠার স্মরণে ১৯৫১ সালে বিশ্ব আবহাওয়া দিবস প্রতিষ্ঠিত হয়। এই সংস্থা প্রতি বছর বিশ্ব আবহাওয়া দিবসের জন্য একটি স্লোগান ঘোষণা করে এবং এই দিনটি সমস্ত সদস্য দেশে পালিত হয়।   ইতিহাস ও কার্যক্রম  ১৯৫০ সালের ২৩ মার্চ জাতিসংঘের একটি সংস্থা বিশ্ব আবহাওয়া সংস্থা (ডব্লিউএমও) আন্তর্জাতিক আবহাওয়া সংস্থার পরিবর্তে গঠিত হয়। এটি ১৯৫১ সালে তাদের জনসংখ্যার সুরক্ষার জন্য আবহাওয়াবিজ্ঞান, অপারেশনাল জলবিজ্ঞান এবং পৃথিবী বিজ্ঞানের ক্ষেত্রে সদস্য দেশগুলোকে সমন্বয় করার জন্য কার্যক্রম শুরু করে। ১৯৬১ সালের ২৩ মার্চ প্রথম বিশ্ব আবহাওয়া দিবস পালিত হয়।   থিম  নীচে সাম্প্রতিক বছরগুলোর থিম কয়েক:   প্রজন্ম জুড়ে আবহাওয়া, জলবায়ু এবং জলের ভবিষ্যত, ২৩ মার্চ ২০২৩  প্রারম্ভিক সতর্কতা এবং প্রাথমিক পদক্ষেপ, ২৩ মার্চ ২০২২  মহাসাগর, আমাদের জলবায়ু এবং আবহাওয়া, ২৩ মার্চ ২০২১  জলবায়ু এবং জল, ২৩ মার্চ ২০২০  সূর্য, পৃথিবী এবং আবহাওয়া, ২৩ মার্চ ২০১৯  আবহাওয়া-তৈরি, জলবায়ু-স্মার্ট, ২৩ মার্চ ২০১৮  মেঘ বোঝা, ২৩ মার্চ ২০১৭  গরম, শুষ্ক, ভেজা - ভবিষ্যতের মুখোমুখি, ২৩ মার্চ ২০১৬  জলবায়ু কর্মের জন্য জলবায়ু জ্ঞান, ২৩ মার্চ ২০১৫  আবহাওয়া এবং জলবায়ু: আকর্ষক যুব, ২৩ মার্চ ২০১৪  জীবন ও সম্পত্তি রক্ষার জন্য আবহাওয়া পর্যবেক্ষণ করা: ওয়ার্ল্ড ওয়েদার ওয়াচের ৫০ বছর উদযাপন, ২৩ মার্চ ২০১৩  আবহাওয়া, জলবায়ু এবং জল দিয়ে আমাদের ভবিষ্যতকে শক্তিশালী করা, ২৩ মার্চ ২0১২  আপনার জন্য জলবায়ু, ২২ মার্চ ২০১১  আপনার নিরাপত্তা এবং সুস্থতার জন্য ৬০ বছরের পরিষেবা (২০১০)  আবহাওয়া, জলবায়ু এবং আমরা যে বায়ু শ্বাস নিই (২০০৯)  একটি ভাল ভবিষ্যতের জন্য আমাদের গ্রহ পর্যবেক্ষণ করা (২০০৮)  পোলার মেটিওরোলজি: আন্ডারস্ট্যান্ডিং গ্লোবাল ইমপ্যাক্টস (২০০৭)  প্রাকৃতিক দুর্যোগ প্রতিরোধ ও প্রশমন (২০০৬)  আবহাওয়া, জলবায়ু, জল এবং টেকসই উন্নয়ন (২০০৫)  তথ্য যুগে আবহাওয়া, জলবায়ু, জল (২০০৪)  আমাদের ভবিষ্যতের জলবায়ু (২০০৩)   তথ্যসূত্র    বহিঃসংযোগ   Website by the WMO to the World Meteorological Day   Themes of previous World Meteorological Days  বিষয়শ্রেণী:বিশ্ব আবহাওয়া সংস্থা বিষয়শ্রেণী:মার্চ উদ্‌যাপন বিষয়শ্রেণী:১৯৬১-এ প্রতিষ্ঠিত পুনরাবৃত্ত ঘটনা বিষয়শ্রেণী:পরিবেশগত সচেতনতা দিবস বিষয়শ্রেণী:জাতিসংঘের দিবস
মধ্যচ্ছদা মানবে দেহের অভ্যন্তরস্থ একটি পর্দা বিশেষ যা বক্ষ গহ্বর (Thoracic Cavity) থেকে উদর গহ্বর(Abdominal Cavity) কে পৃথক করে রেখেছে। এই পর্দা ঐচ্ছিক মাংসপেশী দিয়ে গঠিত। ইংরাজী ভাষায় একে বলে ডায়াফ্রাম (The Diaphragm) । অঙ্গসংস্থান বিদ্যায় ডায়াফ্রাম বলতে আরও অন্যান্য পর্দা যেমন পেলভিক ডায়াফ্রাম, ইউরোজেনিটাল ডায়াফ্রাম (Urogenital Diaphragm) বোঝালেও সাধারণত মধ্যচ্ছদাকেই নির্দেশ করে। এটির আকৃতি উল্টানো বাটির মত ও মধ্যস্থল পাতলা পর্দার মত। কিন্তু চারদিকের অংশ দেহগাত্র সংলগ্ন অংশ পেশীবহুল।  গঠন মধ্যচ্ছদা কিছুটা উত্তল; বলা যায় গম্বুজ বা ডোমিআকৃতির একটি বিভেদক পর্দা বিশেষ। এর ঊর্দ্ধপৃষ্ঠ বক্ষগহ্বরের তলদেশ ও নিম্নপৃষ্ঠ উদরীয় গহ্বরের উপরিতল নির্মাণ করে।  ডায়াফ্রামে কিছু ছিদ্র বা ফাঁকা জায়গা আছে যার মধ্য দিয়ে কিছু কাঠামো অতিক্রম করে। এর মধ্যে তিনটি বড়-অ্যাওর্টিক বা ধমনীক,ইসোফেগিয়াল বা অন্ননালীয় ও ভেনাক্যাভাল বা শিরা এবং কিছু ছোট। thumb|left|240px|সামনে নিচে থেকে দৃশ্যমান ছিদ্র বা ফাঁকা জায়গা প্রদর্শনকারী মানব মধ্যচ্ছদা + মধ্যচ্ছদার ফাঁকা স্থান দিয়ে অতিক্রমকারি কাঠামোর সারণী ছিদ্র  অবস্থানকারী কশেরুকা লেভেল  বর্ণনা   যা যা অতিক্রম করে ভেনাক্যাভাল  T৮  কেন্দ্রীয় টেন্ডনে অবস্থিত।  ইনফেরিয়র ভেনাক্যাভা ও ফ্রেনিক স্নায়ু  ইসোফেগিয়াল   T১০  ডায়াফ্রামের পিছনে কেন্দ্রীয় টেন্ডনের সামান্য বামে অবস্থিত অবস্থিত।  অন্ননালী ও ভেগাস স্নায়ু  অ্যাওর্টিক  T১২  অ্যাওর্টিক হায়াটাস ডায়াফ্রামের বাম ও ডান ক্রাসের (crus) পিছনের অংশ  অ্যাওর্টা,অ্যাজাইগাস শিরা ও থোরাসিক ডাক্ট    কাজ  নিঃশ্বাস বুকের ভিতরে টানবার সময়ে মধ্যচ্ছদা-ই আমাদের প্রধান পেশী। এর পরিচালনা করে ফ্রেনিক স্নায়ু। এই স্নায়ুর তাড়নায় মধ্যচ্ছদার চারিদিকের পেশী সঙ্কুচিত হলে মধ্যচ্ছদা অনেকটা সমতল হয়ে উদরের ভিতরে নেমে আসে। ফলে বক্ষে শুন্যস্থল ও ঋণাত্মক চাপ সৃষ্টি হয়, যা প্লুরার মধ্য দিয়ে ফুসফুসে সঞ্চারিত হলে ফুসফুস প্রসারিত হয়।  শ্বসনের কাজ ছাড়াও এটি আরও কিছু কাজ করে।আন্তঃউদরীয় চাপ(Intraabdominal Pressure) বৃদ্ধির মাধ্যমে মল,মূত্র,বমি নিষ্কাশনে সাহায্য করে। গুরুত্ব •মানব দেহের প্রধান শ্বাসপেশি।  •এটি ফুসফুস ও হৃৎপিন্ডকে পেটের অন্যান্য অঙ্গপ্রত্যঙ্গ থেকে পৃথক রাখে।   তথ্যসূত্র   বিষয়শ্রেণী:মানবদেহ বিষয়শ্রেণী:বক্ষপিঞ্জর
তাইও কোগা (, ; জন্ম: ২৮ অক্টোবর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২১ সালে, কোগা জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন তাইও কোগা ১৯৯৮ সালের ২৮শে অক্টোবর তারিখে জাপানের নিগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোগা জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।  ২০১৯ সালের ১৪ই ডিসেম্বর তারিখে, ২১ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী কোগা হংকংয়ের বিরুদ্ধে অনুষ্ঠিত ২০১৯ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৫–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কোগা সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৯  ১  ০ সর্বমোট  ১  ০  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
"কামিং ব্যাক টু লাইফ" ব্রিটিশ রক ব্যান্ড পিংক ফ্লয়েডের গান। এটি তাদের ১৯৯৪ সালের দ্য ডিভিশন বেল অ্যালবামের অষ্টম ট্র্যাক হিসাবে প্রকাশিত হয়েছিল। গানটি এককভাবে রচনা করেছেন গিটারবাদক ডেভিড গিলমোর।  সুরারোপ গিলমোর বলেছেন (ডেভিড গিলমোর ইন কনসার্ট ডিভিডিতে শোনা যায়) গানটি তার স্ত্রী পলি স্যামসনকে নিয়ে লেখা হয়েছিল। গানটি সি মেজর কি নোটে রচিত। গিলমোর গানটি ০০০১ ক্রমের ১৯৫৪ স্ট্রাটোকাস্টার গিটারে বাজিয়েছিলেন।  কর্মিবৃন্দ ডেভিড গিলমোর – কণ্ঠ, গিটার রিচার্ড রাইট – কার্জওয়েল সিন্থেজাইজার, হ্যামন্ড অর্গান নিক মেইসন – ড্রাম, ঘাতবাদ্য  সাথে:  গাই প্র্যাট – বেস গিটার  সরাসরি পরিবেশনা গানটি ১৯৯৪-২০১৬ সাল পর্যন্ত গিলমোরের পরিবেশনাগুলিতে প্রধান হয়ে উঠেছে। ১৯৯৪ সালের ২৯ এপ্রিল টেক্সাস স্টেডিয়ামে গানটির সরারসরি পরিবেশনার অভিষেক ঘটে। এছাড়াও একই বছর দ্য ডিভিশন বেল সফর সহ গানটির প্রায় ৪০-এর অধিক পরিবেশনা হয়। ২০০১ থেকে ২০০২ সালে গিলমোরের আধা-অ্যাকাস্টিক শো, ২০০৪ সালে লন্ডনে ফেন্ডার স্ট্রেটোকাস্টারের ৫০তম বার্ষিকী কনসার্ট, এবং ২০০৬ সালে তার একক অন অ্যান আইল্যান্ড ট্যুর-এ গিলমোরের পরিবেশনকৃত বেশিরভাগেই পরিবেশনায় বাজানো হয়েছিল। এটি ২০১৫-১৬ র‌্যাটল দ্যাট লক ট্যুর চলাকালীন মূল অনুষ্ঠানের প্রধান হয়ে উঠেছে।  সরাসরি কর্মিবৃন্দ  পিংক ফ্লয়েড, ১৯৯৪ সফর   ডেভিড গিলমোর – ইলেকট্রিক গিটার, মূল কণ্ঠ  রিচার্ড রাইট – অর্গান  নিক মেইসন – ড্রাম  সাথে  গাই প্র্যাট – বেস  টিম রেনউইক – একোস্টিক গিটার  জন ক্যারিন – সিন্থেজাইজার  গ্যারি ওয়ালিস – ঘাতবাদ্য  স্যাম ব্রাউন – নেপথ্য কণ্ঠ  ক্লডিয়া ফন্টেইন – নেপথ্য কণ্ঠ  দুর্গা ম্যাকব্রুম – নেপথ্য কণ্ঠ  ডেভিড গিলমোর, ২০০৬ এবং ২০১৫-১৬ সফর   ডেভিড গিলমোর – ইলেকট্রিক গিটার, মূল কণ্ঠ  রিচার্ড রাইট – অর্গান (২০০৬)  ফিল ম্যনজানেরা – ইলেকট্রিক গিটার (২০১৬ দ্বিতীয় লেগ বাদে)  গাই প্র্যাট – বেস  জন ক্যারিন – সিন্থেজাইজার (২০১৬ দ্বিতীয় লেগ বাদে)  স্টিভ ডিস্টানিসালো – ড্রাম  কেভিন ম্যাকালিয়া – অর্গান (২০১৫-১৬)  ব্রায়ান চেম্বার্স – নেপথ্য কণ্ঠ (২০১৫-১৬)  লুসিটা জুলেস – নেপথ্য কণ্ঠ (২০১৫-১৬)  লুইস ক্লেয়ার মার্শাল – নেপথ্য কণ্ঠ (২০১৫-১৬)  চেস্টার কামেন – ইলেকট্রিক গিটার (২০১৬ দ্বিতীয় লেগ বাদে)  চাক লিভল – অর্গান (২০১৬ দ্বিতীয় লেগ বাদে)  গ্রেগ ফিলিঙ্গানেস – সিন্থেজাইজার (২০১৬ দ্বিতীয় লেগ বাদে)  সরাসরি মুক্তি গানটি নিম্নলিখিত সরাসরি অ্যালবাম, ডিভিডি বা ব্লু-রে সংস্করণে উপস্থিত হয়েছে:  পাল্‌স (অ্যালবাম) (পিংক ফ্লয়েড, ১৯৯৫) পাল্‌স (ভিএইচএস/ডিভিডি) (পিংক ফ্লয়েড, ১৯৯৫ [ভিএইচএস], ২০০৩ [ডিভিডি]) ডেভিড গিলমোর ইন কনসার্ট (ডিভিডি) (ডেভিড গিলমোর, ২০০২) রিমেম্বার দ্যাট নাইট (ডিভিডি/ব্লু-রে) (ডেভিড গিলমোর, ২০০৭) লাইভ ইন গডাস্ক (অ্যালবাম, ডিলাক্স সংস্করণ বোনাস সিডি) (ডেভিড গিলমোর, ২০০৮)  লাইভ অ্যাট পম্পেই (অ্যালবাম, ডিভিডি/বিডি) (ডেভিড গিলমোর, ২০১৭)  তথ্যসূত্র  উৎস  বহিঃসংযোগ  বিষয়শ্রেণী:১৯৯৪-এর গান বিষয়শ্রেণী:১৯৯০-এর দশকের গীতিকাব্য বিষয়শ্রেণী:পিংক ফ্লয়েডের গান বিষয়শ্রেণী:রক গীতিকাব্য বিষয়শ্রেণী:ডেভিড গিলমোর রচিত গান বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:বব এজরিন প্রযোজিত গানের রেকর্ডিং
মীনা () হচ্ছেন একজন ভারতীয় চলচ্চিত্র অভিনেত্রী; মূলত তামিল, তেলুগু, কন্নড় এবং মালয়ালম চলচ্চিত্রে অভিনয় করা মীনা কিছু হিন্দি চলচ্চিত্রেও অভিনয় করেছেন। ১৯৮২ সালে তিনি প্রথম একজন শিশুশিল্পী হিসেবে নেনজাঙ্গাল (তামিল) চলচ্চিত্রে অভিনয় করেছিলেন এবং পরে অনেক আঞ্চলিক চলচ্চিত্রে তিনি অভিনয় করেন। পরের দুই দশক মীনা প্রচুর চলচ্চিত্রে অভিনয় করেন একজন প্রাপ্তবয়স্ক শিল্পী হিসেবে।"Evergreen heroine: Meena"  মীনা তেলুগু চলচ্চিত্র শিল্পের 'চিরসবুজ অভিনেত্রী' হিসেবে পরিচিত।"Top 10 ever-green actresses in Telugu films"  মীনা চলচ্চিত্রে অভিনয় ছাড়াও পরে টেলিভিশনে বিভিন্ন অনুষ্ঠানের বিচারক হিসেবে কাজ করেছেন এবং একজন অনুবাদ শিল্পী (ডাবিং আর্টিস্ট) হিসেবেও তার কিছুটা দক্ষতা আছে। ব্যক্তিগত জীবন মীনার জন্ম চেন্নাইতে। তার বাবা দুরাইরাজ ছিলেন তামিল এবং মা রাজামল্লিকা ছিলেন মালয়ালমভাষী, কেরালা রাজ্যের কণ্ণুর জেলার চিরাক্কালে বড় হন মীনা। চেন্নাইয়ের বিদ্যাযোদ্ধা বিদ্যালয়ে পড়েছিলেন মীনা। ছোটো বেলা থেকেই অভিনয় জীবনের প্রতি মনোনিবেশ ছিলো মীনার। তিনি মাদ্রাজ বিশ্ববিদ্যালয় থেকে ইতিহাসে স্নাতকোত্তর সম্পন্ন করেছিলেন। তিনি ভরতনাট্যম নৃত্যে প্রশিক্ষণ নিয়েছিলেন তরুণ বয়সেই এবং তিনি তামিল, তেলুগু, কন্নড়, মালয়ালম এবং হিন্দি ভাষায় অনর্গল কথা বলতে পারেন।  <div>২০০৯ সালের ১২ই জুলাই মীনা বেঙ্গালুরুবাসী বিদ্যাসাগর নাম্নী এক বড় ব্যবসায়ীর সঙ্গে বিবাহবন্ধনে আবদ্ধ হন। ২০১১ সালের জানুয়ারীতে মীনা নয়নিকা নামের এক কন্যার জন্ম দেন যে অভিনেতা বিজয়ের সঙ্গে 'থেরি' (২০১৬) চলচ্চিত্রে শিশুশিল্পী হিসেবে অভিনয় করে।  কর্মজীবন শিশু শিল্পী মীনা ১৯৮২ সালে শিশু শিল্পী হিসেবে নেনজাঙ্গাল চলচ্চিত্রে তার কর্মজীবন শুরু করেন, যেখানে শিবাজি গণেশন তাকে জন্মদিনের পার্টিতে দেখেছিলেন। তিনি শিশু শিল্পী হিসেবে গণেশনের সাথে বেশ কয়েকটি চলচ্চিত্রে অভিনয় করেছেন।জর্জ, বিজয় (19 মার্চ 2005)। "নেতৃস্থানীয় ভদ্রমহিলা". হিন্দু. চেন্নাই, ভারত। 23 মে 2005 তারিখে মূল থেকে আর্কাইভ করা হয়েছে। 1 মে 2009 সংগৃহীত তিনি রজনীকান্তের সাথে এনকেও কেত্তা কুরাল এবং আনবুল্লা রজনীকান্ত নামে দুটি চলচ্চিত্রে শিশু শিল্পী হিসেবে অভিনয় করেছেন। আনবুল্লা রজনীকান্ত, যেখানে তিনি রজনীকান্তকে উষ্ণতা প্রদানকারী একটি অসুস্থ শিশুর ভূমিকায় অভিনয় করেছিলেন - যা তার ক্যারিয়ারের বৃদ্ধিতে একটি প্রধান নির্দেশক হয়ে ওঠে। শিশু শিল্পী হিসেবে মালয়ালম ভাষায় তার আত্মপ্রকাশ হয়েছিল পিজি পরিচালিত ওরু কচুকথা আরম পরায়থা কথা মুভিতে। বিশ্বম্ভরন। তিনি একটি শিশু হিসাবে ৪৫ টিরও বেশি চলচ্চিত্রে উপস্থিত ছিলেন।  চলচ্চিত্র তালিকা  পুরস্কার এবং মনোনয়ন  তথ্যসূত্র  বহিঃসংযোগ    '''  বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:কালাইমামানি পুরস্কার প্রাপক বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:নন্দী পুরস্কার বিজয়ী বিষয়শ্রেণী:ভারতীয় শিশু অভিনেত্রী